ರೂಪಾಂತರ ಕೊರೊನಾ ವೈರಸ್ ಬಗ್ಗೆ ಎಚ್ಚೆತ್ತ ಚೀನಾ ಹಾಂಕಾಂಗ್, ಡಿ.25 ಕೊರೊನಾ ವೈರಸ್ನ ಮೂಲ ತಾಣವಾದ ಚೀನಾ ಎಚ್ಚೆತ್ತುಕೊಂಡಿದ್ದು, ಇಂಗ್ಲೆಂಡ್ನಲ್ಲಿ ಕಾಣಿಸಿಕೊಂಡಿರುವ ಎರಡನೇ ರೂಪಾಂತರದ ಕೊರೊನಾ ತಳಿ ಚೀನಾಗೆ ಪ್ರವೇಶಿಸದಂತೆ ಕಠಿಣ ಕ್ರಮಗಳನ್ನು ಕೈಗೊಂಡಿದೆ. ವಿದೇಶದಿಂದ ಬರುವ ಎಲ್ಲಾ ಪ್ರಯಾಣಿಕರು ಕಡ್ಡಾಯವಾಗಿ 21 ದಿನ ಕ್ವಾರಂಟೈನ್ನಲ್ಲಿ ಇರಲೇಬೇಕೆಂದು ಆದೇಶಿಸಿದೆ. ಈ ಮೊದಲು 14 ದಿನಗಳ ಕ್ವಾರಂಟೈನ್ ಅವಧಿ ಸಾಕು ಎಂದು ಹೇಳಲಾಗಿತ್ತು. ಆದರೆ, ಸ್ವಲ್ಪ ಹೆಚ್ಚು ಕಡಿಮೆಯಾದರೂ ಹೊಸ ತಳಿಯ ವೈರಸ್ ಚೀನಾಗೆ ಪ್ರವೇಶ ಮಾಡಬಹುದು. ಆದ್ದರಿಂದ ಮತ್ತಷ್ಟು ಅನಾಹುತಗಳಾಗಬಹುದು ಎಂಬ ಆತಂಕದಿಂದ ಇಂಕ್ಯೂಬೇಷನ್ ಅವಧಿಯನ್ನು ಇನ್ನೂ 7 ದಿನಗಳ ಕಾಲ ಹೆಚ್ಚಿಸಿ ಒಟ್ಟು 21 ದಿನಗಳ ಕ್ವಾರಂಟೈನ್ ಅವಧಿಯನ್ನು ನಿಗದಿಪಡಿಸಲಾಗಿದೆ.